google/wiki40b huggingface dataset:
आँवला (नगर)

इतिहास

इस क्षेत्र में अत्यधिक संख्या में आंवले के पेड़ होने के कारण इस जगह का नाम आँवला पड़ा जो शुद्ध हिन्दी शब्द आमला का अपभ्रंश है। 
रुहेलों के शासन काल (1730-1774) में यहाँ 1700 मस्जिदें व 1700 कुएँ हुआ करते थे। उस समय दुनिया के सबसे खूबसूरत शहर बुखारा में इसकी तुलना की जाती थी। सन् 1774 में अंग्रेजों व अवध (लखनऊ) के नवाब ने मिलकर आँवला को खूब लूटा और पूरी तरह से नष्ट कर दिया। सन् 1801 के बाद नेस्तनाबूद खण्डहरों पर यह शहर फिर से बसाया गया। सन् 1730 से 1774 तक आँवला रुहेलखण्ड रियासत की राजधानी रहा।
इतिहासकारों के अनुसार सन् 1200 के आसपास आँवला में दिल्ली के सुल्तानों का टकसाल था जहाँ सिक्के ढला करते थे। 500 वर्षो तक रुहेलों के आने से पूर्व आँवला कठेरिया राजपूतों का गढ़ हुआ करता था। उस समय यहाँ के जमींदार राजा कहलाते थे। यहाँ कठेरिया राजाओं में खड्गसिंह, हरसिंह देव व रामसिंह काफी प्रसिद्ध हुए।
दिल्ली के सुल्तान नासिरुद्दीन महमूद ने सन् 1254, बलवन और जलालुद्दीन खिलजी ने सन् 1291 और फिरोजशाह तुगलक ने सन् 1379 से 1385 के मध्य यहाँ पर बड़ी सेनाओं के साथ आक्रमण करके राजपूतों को दबाया। दुर्जनसिंह यहाँ के अन्तिम राजा थे। सन् 1730 में रुहेलों ने आँवला पर अधिकार किया। रुहेलों के अली मोहम्मदखाँ, बख्शी सरदारखाँ और अहमदखाँ यहाँ के नवाब हुए।
अंग्रेजो ने इस शहर पर आक्रमण करके कब्जा कर लिया और आँवला के स्थान पर बरेली को रुहेलखण्ड का मुख्यालय बनाया। आँवला को केवल तहसील रहने दिया। सन् 1857 में आँवला 11 महीने अंग्रेजों से आज़ाद रहा। उस समय कल्लनखाँ यहाँ के नाजिम बने। सन् 1920 के बाद सभी स्वतन्त्रता आन्दोलनों में यहाँ की जनता ने हिस्सा लिया, यातनाएँ झेलीं और जेल भी गये।
इंद्रनील सेनगुप्ता

करियर

सेनगुप्ता 1999 के ग्लेड्रैग मैनहंट प्रतियोगिता का फाइनल था जिसमें जॉन अब्राहम विजेता था। उन्होंने डिजाइनर रोहित बाल के लिए मॉडलिंग किया और कोरियोग्राफर मार्क रॉबिन्सन और अचाला सचदेव के लिए काम किया। वह टाटा इंडिगो मरीना कार, वीआईपी फ्रांसीसी और एक्वाफिना के विज्ञापनों में भी दिखाई दिए।
मात्सुओ बाशो

मात्सुओ बाशो (१६४४-१६९४) एक महान जापानी कवि थे जो हाइकु काव्य विधा के जनक माने जाते हैं। हाइकु कविता की लोकप्रियता और समृद्धि में उनका विशेष योगदान है।

जीवन

बाशो एक जैन संत थे। बाशो ने हाइकु को काव्य विधा के रूप में स्थापित किया। बाशो का बचपन का नाम ‘जिन शिचरो’ था। इनके शिष्य ने केले का पौधा भेंट में दिया तो उसे रोप दिया। वहीं अपनी कुटिया भी बना ली। ‘बाशो-आन’ (केला) के नाम पर अपना नाम भी बाशो कर लिया। बाशो हाइकु को दरबारी या अन्य शब्द क्रीड़ा से बाहर लेकर आए और काव्य की वह गरिमा प्रदान की कि विश्व भर की भाषाओं में इन छन्दों को प्राथमिकता दी जाने लगी। यह घुमक्कड़ और प्रकृति प्रेमी वीतरागी सन्त कहलाए। इन्हें प्रकृति और मनुष्य की एकरूपता में भरोसा था। जेन दर्शन में जो क्षण की महत्ता है, वह इनके काव्य का प्राण बनी। यात्रा के दौरान इनके लगभग दो हजार शिष्य बनें, जिनमें से ३०० पर्याप्त लोकप्रिय हुए। इनका मानना था कि सार्थक पाँच हाइकु लिखने वाला सच्चा कवि और दस लिखने वाला महाकवि कहलाने का हकदार है। इनका मानना था कि इस संसार का प्रत्येक विषय हाइकु के योग्य है। एकाकीपन, सहज अभिव्यक्ति और अन्तर्दृष्टि बाशो की तीन अन्त: सलिलाएँ हैं।
मात्सुओ बाशो जन्म एक समुराए घराने में १२ अक्टूबर, १६४४ को उनो के इगा प्रदेश में हुआ। उनके द्वारा रचा साहित्य यह दर्शाता है कि उन्होंने अपनी तमाम आयु प्रकृति की गोद में बिताई। चालीस वर्ष की आयु में वे एक भिक्षु की तरह जगह-जगह घूमने लगे। बौद्ध मत को मानने वाले (जिन्हें जेन कहा जाता था) और प्रकृति को चाहने वाले हजारों लोग उनके शिष्य बन गए। उनमें से एक शिष्य ने उनके लिए एक झोंपड़ी बना दी और उसके सामने एक केले का पेड़ लगा दिया। केले को जापानी भाषा में ‘बाशो‘ कहते हैं। उनकी झोंपड़ी को ‘बाशो-एन’ कहा जाता था। इसके पश्चात वह मात्सुओ बाशो बने। वे कम शब्दों में बड़ी बात कह देते थे। जापान में बहुत से स्मारकों पर बाशो के हाइकु लिखे गए हैं। किसी बीमारी की वजह से बाशो की मृत्यु २८ नवम्बर १६९४ को हो गई। बाशो हाइकु के प्रमुख चार कवियों- (बाशो, बुसोन, इस्सा, शिकि) में से एक हैं। हाइकु के इतिहास में सत्रहवीं शताब्दी के मध्य से अठारहवीं शताब्दी मध्य तक का एक शताब्दी का काल बाशो-युग के नाम से अभिहित किया जाता है।
बाशो की एक प्रसिद्ध कविता है-
फुरु इके या
काबाज़ु तोबिकोमु
मिज़ु नो ओतो
ताल पुराना
कूदा दादुर
पानी की आवाज़

प्रमुख कृतियाँ

उनकी यात्रा डायरी 'ओकु-नो-होसोमिचि' जापानी साहित्य की अमूल्य निधि मानी जाती है।
विदूषक

विदूषक, भारतीय नाटकों में एक हँसाने वाला पात्र होता है। मंच पर उसके आने मात्र से ही माहौल हास्यास्पद बन जाता है। वह स्वयं अपना एवं अपने परिवेश का मजाक उडाता है। उसके कथन एक तरफ हास्य को जन्म देते हैं और दूसरी तरफ उनमें कटु सत्य का पुट होता है।

संस्कृत नाटकों में विदूषक

विश्व रंग मंच में विदूषक की परिकल्पना भारतीय नाटकों में एकमेव है। नाट्यशास्त्र के रचयिता भरत मुनि ने विदूषक के चरित्र एवं रूपरंग पर काफी विचार किया है। अश्वघोष ने अपने संस्कृत नाटकों में विदूषक को स्थान दिया जो प्राकृत बोलते हैं। भास ने तीन अमर विदूषक चरित्रों का सृजन किया - वसन्तक, सन्तुष्ट और मैत्रेय।
साक्षी

साक्षी एक भारतीय हिंदी आपराधिक धारावाहिक था जो 2004 में सोनी एंटरटेनमैंट टेलीविजन (भारत) पर चलता था। ये धारावाहिक खूफिया पुलिस अधिकारी (साक्षी सिंह) पर आधारित था। इसमें मौली गांगुली ने अहम भूमिका निभाई  थी।
कॅक वेधशाला

डब्ल्यू ऍम कॅक वेधशाला (W. M. Keck Observatory) संयुक्त राज्य अमेरिका के हवाई राज्य में स्थित एक दो-दूरबीनों वाली खगोलीय वेधशाला है। हवाई प्रशांत महासागर में स्थित एक द्वीपों वाला राज्य है और कॅक वेधशाला उसके एक द्वीप पर स्थित माउना केआ (Mauna Kea) नामक पहाड़ी के शिखर के समीप लगभग ४,१४५ मीटर (१३,६०० फ़ुट) की ऊँचाई पर स्थित है। यह विश्व की सबसे बड़ी खगोलीय दूरबीनों में से एक है। अपने दूर-दराज़ व ऊँचे स्थान, बड़े प्रकाशिकी उपकरणों और नई तकनीकों वाले यंत्रों के कारण यह अंतरिक्ष अनुसंधान के लिये एक बहुत महत्वपूर्ण वेधशाला मानी जाती है।

नाम

इस वेधशाला को स्थापित करने के लिये सन् १९८५ में हॉवर्ड बी कॅक (Howard B. Keck) ने अपने पिता के स्मरण में बनाई "डब्ल्यू ऍम कॅक निधि" (W. M. Keck Foundation) से ७ करोड़ अमेरिकी डॉलर का चंदा दिया था। इन्हीं के नाम पर वेधशाला का नाम रखा गया। 'कॅक' शब्द में 'ऍ' स्वर के उच्चारण पर ध्यान दें - यह 'ए' और 'ऐ' के उच्चारण से अलग है और इन तीनों की तुलना अंग्रेज़ी के 'पैन' (pan, अर्थ: तवा या तवे जैसा बर्तन, 'ऐ' का स्वर), 'पेन' (pain, अर्थ: दर्द, 'ए' का स्वर) और 'पॅन' (pen, अर्थ: क़लम, 'ऍ' का स्वर) से देखी जा सकती है।
बीकानेर की संस्कृति

पोशाक

शहरों में पुरुषों की पोशाक बहुधा लंबा अंगरखा या कोट, धोती और पगड़ी है। मुसलमान लोग बहुधा पाजामा, कुरता और पगड़ी, साफा या टोपी पहनते हैं। संपन्न व्यक्ति अपनी पगड़ी का विशेष रूप से ध्यान रखते हैं, परंतु धीरे-धीरे अब पगड़ी के स्थान पर साफे या टोपी का प्रचार बढ़ता जा रहा है। ग्रामीण लोग अधिकतर मोटे कपड़े की धोती, बगलबंदी और फेटा काम में लाते हैं। स्त्रियो की पोशाक लहंगा, चोली और दुपट्टा है। मुसलमान औरतों की पोशाक चुस्त पाजामा, लम्बा कुरता और दुपट्टा है उनमें से कई तिलक भी पहनती है।

भाषा

यहां के अधिकांश लोगों की भाषा मारवाड़ी है, जो राजपूताने में बोली जानेवाली भाषाओं में मुख्य है। यहां उसके भेद थली, बागड़ी तथा शेखावटी की भाषाएं हैं। उत्तरी भाग के लोग मिश्रित पंजाबी अथवा जाटों की भाषा बोलते हैं। यहां की लिपि देवनागरी है, जो बहुधा घसीट रूप में लिखी जाती है। राजकीय दफ्तरों तथा कर्यालयों में अंग्रेजी एवं हिन्दी का प्रचार है।

दस्तकारी

भेड़ो की अधिकता के कारण यहां ऊन बहुत होता है, जिसके कंबल, लाईयां आदि ऊनी समान बहुत अच्छे बनते है। यहां के गलीचे एवं दरियां भी प्रसिद्ध है। इसके अतिरिक्त हाथी दांत की चूड़ियाँ, लाख की चूड़ियाँ तथा लाख से रंगी हुई लकड़ी के खिलौने तथा पलंग के पाये, सोने-चाँदी के ज़ेवर, ऊँट के चमड़े के बने हुए सुनहरी काम के तरह-तरह के सुन्दर कुप्पे, ऊँटो की काठियां, लाल मिट्टी के बर्त्तन आदि यहां बहुत अच्छे बनाए जाते हैं। बीकानेर शहर में बाहर से आने वाली शक्कर से बहुत सुन्दर और स्वच्छ मिश्री तैयार की जाती है जो दूर-दूर तक भेजी जाती है।

साहित्य

साहित्य की दृष्टि से बीकानेर का प्राचीन राजस्थानी साहित्य ज्यादातर चारण, संत और जैनों द्वारा लिखा गया था। चारण राजा के आश्रित थे तथा डिंगल शैली तथा भाषा मे अपनी बात कहते थे। बीकानेर के संत लोक शैली मे लिखतें थे।
 बीकानेर का लोक साहित्य भी काफी महत्वपूर्ण है। राजस्थानी साहित्य के विकास मे बीकनेर के राजाओं का भी योगदान रहा है उनके द्वारा साहित्यकारों को आश्रय़ मिलता रहा था। राजपरिवार के कई सदस्यों ने खुद भी साहित्य मे जौहर दिखलाये। राव बीकाजी ने माधू लाल चारण को खारी गाँव दान मे दिया था।
बारहठ चौहथ बीकाजी के समकलीन प्रसिद्ध चारण कवि थे। इसी प्रकार बीकाने के चारण कवियों ने बिठू सूजो का नाम बडे आदर से लिया जाता है। उनका काव्य 'राव जैतसी के छंद' डिंगल साहित्य मे उँचा स्थान रखती है।
बीकानेर के राज रायसिंह ने भी ग्रंथ लिखे थे उनके द्वारा ज्योतिष रतन माला नामक ग्रंथ की राजस्थानी मे टीका लिखी थी। रायसिंह के छोटे भाई पृथ्वीराज राठौड राजस्थानी के सिरमौर कवि थे वे अकबर के दरबार मे भी रहे थे। उन्होने 'क्रिसन रुक्मणी री' नामक रचना लिखी जो राजस्थानी की सर्वकालिक श्रेष्ठतम रचना मानी जाती है। 
बीकानेर के जैन कवि उदयचंद ने बीकानेर गजल (नगर वर्णन को गजल कहा गया है) रचकर नाम कमाया था। वे महाराजा सुजान सिंह की तारीफ करते थे
जॉर्ज सुदर्शन

पूर्व जीवन

जॉर्ज सुदर्शन का भारत में केरल राज्य के कोट्टायम जिले के पल्लम नामक ग्राम में जन्म सैंट थॉमस क्रिस्टिंस परिवार में हुआ था। एक ईसाई परिवार में पालन पोषण के बावजूद उन्होनें धर्म छोड़ कर और वेदान्ती बन गये तथा एक सर्वात्मवादी (सभी देवताओं को मानने वाला) बने। उन्होनें धर्म छोड़ने का कारण चर्च का भगवान के प्रति दर्शन और चर्च में आध्यात्मिक अनुभव की कमी जैसे कारणों से असहमति का उल्लेख किया।
उनकी प्रारम्भिक शिक्षा सीएमएस कॉलेज कोट्टायम में हुई, और मद्रास क्रिश्चियन कॉलेज से १९५१ में अपनी स्नातक की पढ़ाई पूर्ण की। उन्होनें १९५२ में मद्रास विश्वविद्यालय से स्नातकोत्तर किया। उसके बाद वे टाटा मूलभूत अनुसंधान संस्थान संस्थान में चले गए जहाँ उन्होनें कुछ समय के लिए होमी भाभा व अन्यों के साथ कार्य किया। तत्पश्चात वे रोचेस्टर विश्वविद्यालय, न्यूयॉर्क चले गए जहाँ उन्होंने रॉबर्ट मर्शक के साथ स्नातक (पीएचडी) छात्र के रूप में कार्य किया। १९५८ में उन्होंने रोचेस्टर विश्वविद्यालय से पीएचडी की उपाद्धि प्राप्त की। उसके पश्चात पोस्ट डॉक्टरेट के रूप में जुलियन श्विंगर के साथ काम करने के लिए हार्वर्ड विश्वविद्यालय चले गए।
श्वीशाट हवाई अड्डा

यह एक प्रमुख हवाई अड्डा हैं |
विश्व एनजीओ दिवस

विवरण

विश्व एनजीओ दिवस का उद्देश्य लोगों को एनजीओ के अंदर सक्रिय रूप से शामिल होने और एनजीओ तथा सार्वजनिक व निजी क्षेत्र दोनों के बीच अधिक सहजीवन को प्रोत्साहित करना है। विश्व एनजीओ दिवस की सार्वभौमिक अवधारणा विश्वभर के विभिन्न एनजीओ, तथा उनके पीछे लोगों की जश्न मनाने, अभिनन्दन करने तथा सहयोग करने की है।
विश्व भर के एनजीओ के लिए विश्व एनजीओ दिवस एक-दूसरे के साथ ज्ञान और अनुभव को साझा करने के लिए है। इसका उद्देश्य विश्वभर के लोगों को एनजीओ और उनके प्रभाव के बारे में शिक्षित करना है। विश्व एनजीओ दिवस एनजीओ संस्थापकों, कर्मचारियों, स्वयंसेवियों, सदस्यों और समर्थकों को सम्मानित करने और याद करने का अवसर प्रदान करता है।

दुनिया भर में

प्रत्येक वर्ष, विश्व एनजीओ दिवस, एनजीओ क्षेत्र के समर्थकों, अंतर्राष्ट्रीय और सरकीर लीडरों, बहु और द्विपक्षीय संगठनों, निजी क्षेत्रों, समुदायों, शिक्षकों, शिक्षार्थियों तथा क्षेत्र के विशेषज्ञों को एक साथ लाकर, न्यूजीलैंड और आस्ट्रेलिया से लेकर उत्तरी और दक्षिणी अमेरिका तक मनाया जाता है। विश्व एनजीओ दिवस को 2010-2018 के बीच  89 देशों, छह महाद्वीपों में चिह्नित किया गया था ।
फोरेंसिक इलेक्ट्रिकल इंजीनियरिंग

फोरेंसिक इलेक्ट्रिकल इंजीनियरिंग फॉरेंसिक इंजीनियरिंग की एक शाखा है। कई फॉरेंसिक जांच के इलेक्ट्रिकल इंजीनियरिंग बिजली विफलताओं की वजह से होने का संदेह आग के लिए लागू होते हैं। जांच के अन्य क्षेत्रों में दुर्घटना जांच से जुड़े बिजली, और इस तरह के पेटेंट कार्रवाई के रूप में बौद्धिक संपत्ति विवाद में शामिल हैं।

अनुप्रयोग

फोरेंसिक इलेक्ट्रिकल इंजीनियरिंग आगजनी और सेट आग जांच में शामिल हो सकता है। पेटेंट विवाद भी एक अदालत सलाह देने के लिए एक बिजली इंजीनियर के विशेषज्ञ राय आवश्यकता हो सकती है।
बाग़-ए-बाबर

बाग़-ए-बाबर (फ़ारसी: باغ بابر) (हिंदी अर्थ: बाबर का उद्यान) मुगल सम्राट बाबर का मकबरा परिसर है। यह काबुल आने वाले पर्यटकों का सबसे पसंदीदा स्‍थान है। इसी बाग में प्रथम मुगल बादशाह बाबर की कब्र है। यह पार्क कई बगीचों को मिलाकर बनाया गया है। इस बाग की बाहरी दीवार का पुनर्निर्माण २००५ ई. में पुरानी शैली में ही किया गया था। इस दीवार को १९९२-९६ ई. में युद्ध के दौरान क्षति पहुंची थी। यह बाग काबुल के चेचलस्‍टन क्षेत्र में स्थित है। बाबर की मृत्‍यु के बाद उन्‍हें आगरा में दफनाया गया था। लेकिन बाबर की यह इच्‍छा थी कि उन्‍हें काबुल में दफनाया जा। इस कारण शेरशाह सूरी ने उनकी इच्‍छानुसार उन्‍हें काबुल लाकर इस बाग में दफनाया गया। इसी बाग की प्रेरणा से भारत में मुगल बादशाहों ने कई बागों का निर्माण करवाया था।
बाग के बीचोंबीच एक नहर है जिसमें जल का अनवरत प्रवाह हो रहा है। पास में ही बाबर का मकबरा है, जहां पर गोलियों के निशान १९९० के दशक में हुए गृह युद्ध का परिणाम हैं। यह नहर इस बाग को दो हिस्सों में बांटती है, एक तरफ का हिस्सा परिवारों के लिए हैं और दूसरा सिर्फ युवा पुरुषों के लिए। दूसरी तरफ दरियों पर बैठे परिवारों के लिए हरी-हरी घास के ये बाग पिकनिक की जगह है। घूमती-फिरती काबुली महिलाएं बेशक काले हिजाब को ओढ़े रहती हैं, बावजूद इसके उनके चेहरे आसानी से पहचाने जा सकते हैं।
मनहर उधास

मनहर उधास भारतीय भजन गायक और पार्श्ववगायक है। वह हिन्दी के अलावा अपनी मातृभाषा गुजराती के लिये भी गाते हैं। वह पंकज उधास और निरमल उधास के बड़े भाई है। 1960 में यांत्रिक इंजीनियरी की पढ़ाई पूरी करने के बाद वह नौक्ररी की तलाश में मुम्बई गए। सबसे पहले उन्होंने 1969 की फिल्म विश्वास के लिये गीत गाया था।
मांझी

मांझी, भारत की एक प्रमुख जनजाति हैं। इस जाति के लोग भारत के उत्तर प्रदेश,बिहार, मध्यप्रदेश, राजस्थान, महाराष्ट्र, गुजरात, गोवा आदि जगहों के निवासी हैं।

निवास क्षेत्र

यह मूल रूप से महाराष्ट्र, गुजरात, राजस्थान, पश्चिमी उड़ीसा और आंध्र प्रदेश राज्यों के मूल निवासी हैं। उत्तर प्रदेश के फैजाबाद, अम्बेडकर नगर, गोरखपुर, गोंडा, बहराइच, बरबंकी. लखनऊ, वाराणसी, इलाहाबाद ,आदि जिलो मे एवं  महाराष्ट्र में  मांझी मूल रूप से मुंबई मैं रह्ते थे नासिक, धुलिया, जलगांव, अहमदनगर, पुणे औरंगाबाद, कोल्हापुर, रत्नागिरी और महाराष्ट्र के शोलापुर जिलों में एँव मध्यप्रदेश के मन्दसौर, रामपुरा, आलोट, फतेहपूर, ताल, रतलाम, सैलाना। वर्तमान में,  समुदाय के लोग पूरे मध्यप्रदेश, महाराष्ट्र व राजस्थान में निवास करते हैं।

अनुसूचित जाति का दर्जा

२००१ में उत्तर प्रदेश के तत्कालीन मुख्य मंत्री राजनाथ सिंह ने मांझी को राज्य की अनुसूचित जातियों में शामिल किया था।
डकैती

डकैती हिन्सा या हिन्सा की धमकी से ग़ैर-क़ानूनी ढंग से किसी अन्य व्यक्ति का धन, माल, जान, पशुधन या अन्य वास्तु छीन लेने को कहते हैं। डकैती करने वाले व्यक्तियों को डाकू या दस्यु कहा जाता है। डाकू अक्सर गिरोहों का भाग होते हैं और ऐसे क्षेत्रों में अड्डे बनाते हैं जहाँ पुलिस और अन्य क़ानून के रखवालों का पहुँचना कठिन हो। राहज़नी एक विशेष प्रकार की डकैती होती है जिसमें यात्रा कर रहे लोगों पर हमला कर के उनसे चोरी की जाती है या स्वयं उनपर बलात्कार या क़त्ल जैसा अपराध किया जाता है।

बाग़ी

कुछ डाकू अपने जीवन के आरम्भ में शरीफ़ लोग हुआ करते थे जिनकी किसी शक्तिशाली व्यक्ति या सरकार से लड़ाई हो गई हो और उन्हें जान बचने के लिए भागना पड़ता था। सरकार और पुलिस उनका शिकार कर रही होती थी इसलिए वे अपने बचाव के लिए हथियार उठा लेते थे और जीने के लिए खाने-पैसे की वजह से अपराध का रास्ता लेते थे। ऐसे विद्रोही डाकुओं को पुराने काल में अक्सर 'बाग़ी' बुलाया जाता था।

अन्य भाषाओँ में

'डाकू' को अंग्रेज़ी में 'बैन्डिट' (bandit) या 'ब्रिगन्ड' (brigand) कहते हैं। 'राहज़नो' को अंग्रेज़ी में 'हाइवेमॅन' (highwaymen) कहा जाता था लेकिन अंग्रेज़ीभाषी देशों में क़ानून व्यवस्था अच्छी होने से यह १५० वर्षों से देखे नहीं गए हैं। अमेरिका में डाकुओं को 'आउटलॉ' (outlaw) कहा जाता था। मेक्सिको में स्पेनी भाषा का 'देस्पेरादो' (desperado) शब्द इस्तेमाल होता था। बाग़ी डाकुओं को अमेरिका में 'रॅबॅल आउटलॉ' (rebel outlaw) कहा जाता था।

प्रसिद्ध डाकू

भारतीय संस्कृति में अतीत के कुछ जाने-माने डाकू आज भी याद किये जाते हैं, जैसे कि बिजनौर का सुल्ताना डाकू, जिसपर एक मशहूर नौटन्की आधारित है। आधुनिक काल में फूलन देवी एक महिला डाकू थी जो आगे चलकर भारत की सांसद भी बनी।
अन्य देशों में भी प्रसिद्ध डाकू हुए हैं। मसलन अमेरिका में जॅस्सी जेम्ज़ (Jesse James) और बिली द किड (Billy the Kid) मशहूर हैं। मध्यकालीन इंग्लैंड में रॉबिन हुड एक मशहूर बाग़ी डाकू (रॅबॅल आउटलॉ) था। इटली में प्रसिद्ध था Carmine Crocco
मिम्बर

मिंबर : (अरबी : منبر लेकिन मिम्बर उच्चारण, मुम्बई के रूप में भी रोमानीकृत) मस्जिद में एक लुगदी है जहां इमाम (प्रार्थना नेता) उपदेश (خطبة, ख़ुत्बा) या हुसैनिया में वितरित करना है जहां उपन्यासक बैठता है और ख़ुत्बा व्याख्यान करता है। शब्द अरबी मूल मिम-ब-र ("उठाने, ऊपर उठाने") का व्युत्पन्न है; अरबी बहुवचन मुनाबीर है (अरबी:منابر)।
जबकि मिम्बर लुगदी के समान हैं, उनके पास एक चर्च लेक्चरन के समान कार्य और स्थिति है, जिसका इस्तेमाल धर्म मंत्री, इमाम, आमतौर पर पढ़ने और प्रार्थनाओं की विस्तृत श्रृंखला के लिए किया जाता है। मिनीबार, जिसकी सजावट कुछ सूर्यनाह का हिस्सा मानती है, आमतौर पर एक छोटे से टॉवर की तरह आकार की होती है जिसमें एक छत वाली छत और सीढ़ियां होती हैं। इसके विपरीत, पैगंबर मुहम्मद साहब ने केवल तीन चरणों के साथ एक मंच का उपयोग किया था। शीर्ष पर एक सीट हो सकती है। अधिकांश ईसाई लुगदी के विपरीत, मिम्बर तक के कदम आम तौर पर उसी अक्ष पर सीधी रेखा में होते हैं, जैसा कि यहां दिखाया गया है। वे मंडलियों के ऊपर प्रचारक की तुलना में प्रचारक को ऊपर ले जाते हैं। मिनबर और मिहराब के दाहिने ओर स्थित है, जो जगह प्रार्थना की दिशा को इंगित करती है (यानी किबला मक्का की तरफ़)। मिम्बर भी प्राधिकरण का प्रतीक है। 
कुछ मस्जिदों में मिम्बर के विपरीत एक मंच (तुर्की में मुज़िन माफ़िली) है जहां इमाम के सहायक, मुअज़्ज़िन, प्रार्थना के दौरान खड़े होता है। मुअज़्ज़िन इमाम की प्रार्थनाओं के उत्तर को लागू करता है।
दुनिया में सबसे पुराना इस्लामी लुगदी बरकरार रखा जाना क़ैरून के महान मस्जिद (ट्यूनीशिया में कैरोउन शहर में) का ख़ाना है।  9वीं शताब्दी (लगभग 862 ईस्वी) से डेटिंग, यह नक्काशीदार और मूर्तिकला सागौन लकड़ी से बना ग्यारह कदम सीढ़ी है। तीन सौ से अधिक बारीक मूर्तियों की एक असेंबली से बना, यह मिनीबार इस्लामी लकड़ी की कला का गहना माना जाता है।
सोयाबीन क्लोरोटिक मोट्टल वाइरस

सोयाबीन क्लोरोटिक मोट्टल वाइरस एक पादप विषाणु है।
विज़ुअल बेसिक डॉटनेट

'विजुअल बेसिक .NET' एक बहु-प्रतिमान, उच्च स्तर प्रोग्रामिंग भाषा, है जिसे .NET फ्रेमवर्क पर लागू किया है। माइक्रोसॉफ्ट ने अपने मूल विजुअल बेसिक भाषा के उत्तराधिकारी के रूप में 2002 में VB.NET का शुभारंभ किया। ".NET" भाग 2005 में हटा दिया गया था हालांकि, इस लेख के लिए उन्हें और क्लासिक विजुअल बेसिक के बीच भेद करने के क्रम में, 2002 के बाद से सभी विजुअल बेसिक भाषा विज्ञप्ति में उल्लेख करने के लिए "विजुअल बेसिक .NET" का उपयोग करता है। दृश्य C # के साथ, यह NET ढांचे को लक्षित कर दो मुख्य भाषाओं में से एक है।
विसुअल बेसिक प्रोग्रमिङ के लिये मिक्रोसफ्ट के विजुअल स्टूडियो एकीकृत विकास परिवेश (आई डी ई) का उपयोग करता है कियाा जाता है ।अधिकतर विसुअल स्टूडियो एडिशन व्यवसायिक है लेकिन विसुअल स्टूडियो एक्सप्रेस और विसुअल स्टूडियो कम्युनिटी फ्रीवेयर हैं । डॉट नेट फ्राम्वोर्क , vbc.exe नामक एक फ्रीवेयर कमांड लाइन कम्पाइलर प्रदान करता है
परीक्षित २

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
चौहान वंश

शाकम्भरी के चाहमान या चौहान वंश, एक राजवंश था जिसने वर्तमान राजस्थान तथा इसके समीपवर्ती क्षेत्रों पर ७वीं शताब्दी से लेकर १२वीं शताब्दी तक शासन किया। उनके द्वारा शासित क्षेत्र सपादलक्ष कहलाता था।
चौहान वंश, के प्रसिद्ध वंशों में से अन्यतम है। 'चौहान' ये उत्तरभारत के आर्यों का कोई वंश है। चौहान वंश के संस्थापक वासुदेव चौहान थे।
इतिहासविदों का मत है कि, चौहानवंशीय जयपुर के साम्भर तालाब के समीप में, पुष्कर-प्रदेश में और आमेर-नगर में निवास करते थे। सद्य वे उत्तरभारत में विस्तृत रूप से फैले हैं। उत्तरप्रदेशराज्य के मैनपुरी बिजनौर    जिले में अथवा नीमराणा राजस्थान में बहुधा निवास करते हैं।
बोहाग बिहू

बोहाग बिहू, भारत के असम और उत्तर-पूर्वी राज्यों में मनाया जाने वाला एक प्रसिद्ध त्यौहार है। इसे 'रोंगाली बिहू' या हतबिहू भी कहते हैं। यह असमी नव वर्ष की शुरुआत का प्रतीक है। 
भारत में यह वैशाख महीने के विशुवर संक्रांति या स्थानीय रूप से बोहाग (भास्कर पंचांग) के सात दिन बाद मनाया जात है। यह आमतौर पर १३ अप्रैल को पड़ता है और फसल कटाई के समय को दर्शाता है। 
बिहू के तीन प्राथमिक प्रकार हैं: रोंगाली बिहू, कोंगाली बिहू और भोगली बिहू। प्रत्येक त्यौहार ऐतिहासिक रूप से धान की फसलों के एक अलग कृषि चक्र को स्वीकार करता है। रोंगाली बिहू के दौरान ७ चरण हैं: 'चट', 'राती', 'गोरु','मनु','कुतुम','मेल', और 'चेरा'।
वुमेन ऑन टॉप

वुमेन ऑन टॉप महिलाओं पर केन्द्रित हिन्दी की एक सामाजिक पत्रिका है।
भारत का प्रथम तिरंगा राष्ट्रध्वज

भीखाजी कामा श्रीमती भीखाजी जी रूस्तम कामा (मैडम कामा)  ने जर्मनी के स्टटगार्ट नगर में 22 अगस्त 1907 में हुई सातवीं अंतर्राष्ट्रीय कांग्रेस में भारत का प्रथम तिरंगा राष्ट्रध्वज फहराया था। यह प्रथम तिरंगा राष्ट्रध्वज मेडम कामाजी और महान क्रन्तिकारी सरदारसिंह राणा दोनों ने मिलके बनाया था।

भीखाजी ने वर्ष 1907 में अपने सहयोगी महान क्रन्तिकारी सरदारसिंह राणा की मदद से भारत का प्रथम तिरंगा राष्ट्रध्वज का डिजाइन तैयार किया था। उन्होंने एक ही रात में हाथो द्वारा सिलाई करके यह प्रथम तिरंगा राष्ट्रध्वज का निर्माण किया था।
कामा ने 22 अगस्त 1907 को जर्मनी में हुई इंटरनेशनल सोशलिस्ट कांफ्रेंस में भारतीय स्वतंत्रता के ध्वज भारत के प्रथम तिरंगा राष्ट्रध्वज को बुलंद किया था।
भीकाजी द्वारा लहराए गए झंडे में देश के विभिन्न धर्मों की भावनाओं और संस्कृति को समेटने की कोशिश की गई थी। उसमें इस्लाम, हिंदुत्व और बौद्ध मत को प्रदर्शित करने के लिए हरा, पीला और लाल रंग इस्तेमाल किया गया था। साथ ही उसमें बीच में देवनागरी लिपि में वंदे मातरम लिखा हुआ था।
मैडम कमा और महान क्रन्तिकारी सरदारसिंह राणा द्वारा निर्मित यह भारत का प्रथम तिरंगा राष्ट्रध्वज आज भी गुजरात के भावनगर स्थित सरदारसिंह राणा के पौत्र और भाजपा नेता राजुभाई राणा ( राजेन्द्रसिंह राणा ) के घर सुरक्षित रखा गया है |
दिवंगत

दिवंगत का अर्थ है वह व्यक्ति जो अभी दुनिया से गुज़र चुका है।

उदाहरण

हज़ारों संख्या में लोग अपने दिवंगत नेता के पार्थिव शारीर को अंतिम बार देखने आए।

मूल

== अन्य अर्थ ==dehant
पाकिस्तानी संविधान के संशोधन

बाहरी कड़ियाँ

पाकिस्तानी संविधान के संशोधन
मिकोयान-गुरेविच मिग-25

डिजाइन और विकास

शीत युद्ध के दौरान, सोवियत वायु रक्षा बलों को सोवियत संघ के रणनीतिक वायु रक्षा का कार्य दिया गया। द्वितीय विश्व युद्ध के बाद के दशकों में, इसका अर्थ यह नहीं कि केवल आकस्मिक सीमा के उल्लंघन से निपटना होता। लेकिन इससे भी महत्वपूर्ण बात यह है कि अमेरिकी जासूसी विमानों के विरूद्ध सोवियत संघ के विशाल हवाई क्षेत्र और स्वतंत्र पतन परमाणु बम वाले रणनीतिक हमलावरों से बचाव भी था। विमान के इन प्रकारों के प्रदर्शन मे लगातार सुधार किया गया था। 1950 के दशक के उत्तरार्ध में अमेरिका के लॉकहेड यू-2 के बहुत उच्च ऊंचाई उड़ने के कारण सोवियत संघ को वर्तमान में उपलब्ध टेक्नालजी से उच्च अंतराल इंटरसेप्टर विमान की आवश्यकता महसूस हुई।
नेत्रपटलदर्शन

नेत्रपटलदर्शन (Ophthalmoscopy या funduscopy) एक प्रकार का नेत्र परीक्षण है जिसमें चिकित्सक आँखों के फण्डस (fundus) के अन्दर देखता है| इसके लिए जो उपकरन उपयोग में लाया जाता है उसे नेत्रपटलदर्शी (ophthalmoscope या funduscope) कहते हैं। दृष्टिपटल (रेटिना) के स्वास्थ्य को जाँचने के लिए यह जाँच अति महत्वपूर्ण है।